# นอร์แมน รีดัส
นอร์แมน รีดัส (Norman Reedus) มีชื่อเต็มว่า มาร์ค นอร์แมน รีดัส (Mark Norman Reedus) เป็นนักแสดงและนายแบบสัญชาติอเมริกัน มีชื่อเสียงจากรับบท แดริล ในซีรีส์ เรื่องเดอะวอล์กกิงเดดของค่าย AMC และ Murphy MacManus ในภาพยนตร์เรื่อง The Boondock Saints (ปี 1999) และ ภาคต่อ The Boondock Saints II : All Saints Day (ปี 2009) นอกจากนี้ ยังได้กำกับวิดิโอไว้หลายเรื่อง รวมทั้งยังเป็นนายแบบจากดีไซเนอร์มากมาย

 ประวัติ 

รีดัสเกิดเมื่อวันที่ 6 มกราคม 2512 (ค.ศ. 1969) ที่ ฮอลลีวูด รัฐฟลอริดา  มีเชื้อสาย อังกฤษ อิตาลี ไอริช และสกอต  มารดาชื่อ แมรี่แอน Marianne (สกุลเดิม Yarber) บิดาชื่อ นอร์แมน รีดัส (Norman Reedus) น้องสาวชื่อ เลสลี่ (Leslie) อายุน้อยกว่า 2 ปี และเติบโตที่ ลอสแอนเจลิส รัฐแคลิฟอร์เนีย เคยใช้ชีวิตอยู่ที่ ญี่ปุ่น สเปน และ สหราชอาณาจักร มีผลงานศิลปะจัดแสดงมากมาย เป็นทั้งจิตรกร ปฏิมากร ช่างภาพ ช่างถ่ายทำวิดิโอ เริ่มลิ้มรสการแสดงครั้งแรก ในการแสดงชุด Maps for Drowners ที่ โรงละคร Tiffany ซึ่งตั้งบนถนน Sunset Boulevard (อยู่ทางตะวันตกของลอสแอนเจลิส รัฐแคลิฟอร์เนีย) มีคนทาบทามเข้าวงการแสดงครั้งแรกในงานปาร์ตี้แห่งหนึ่ง ที่ ลอสแอนเจลิส 

 ผลงานด้านภาพยนตร์ 

ปี 1997 เรื่อง Floating เป็นภาพยนตร์เรื่องแรก หนังแนวดราม่า ของ William Roth
ปี 2002 แสดงเป็น Scud ในเรื่อง Blade II
ปี 2005 ได้รับบทแสดงเป็นตำรวจเยอรมัน ชื่อ Christian Alvart ในเรื่อง Antibodie
ปี 2008 แสดงเรื่อง Red Canyon
ปี 1999 แสดงเป็น Murphy MacManus ในเรื่อง The Boondock Saints และแสดงภาคต่อ The Boondock Saints II : All Saints Day 
ปี 2009 เป็นนักแสดงรับเชิญ เรื่อง Charmed แสดงเป็น Nate (แฟน/Paig ซึ่งแสดงโดย Rose McGowan)
ปี 2010 รับบทแสดงเป็นแดริล Daryl Dixon ในซีรีส์ เรื่อง The Walking Dead ของค่าย AMC เป็นตัวละครที่ไม่มีอยู่ในหนังสือการ์ตูน The Walking Dead แต่ถูกสร้างขึ้นโดยเฉพาะสำหรับ นอร์แมน รีดัส หลังจากที่ไป ออร์ดิชั่น บทเมิร์ล Merle Dixon
ปี 2012 เคยได้รับการเสนอชื่อเข้าชิงรางวัล นักแสดงสมทบยอดเยี่ยม Saturn Award 2012
ปี 2013 แสดงเรื่อง Hello Herman และยังมีผลงานด้านการแสดงอื่นๆอีกมากมาย

 ผลงานด้านการถ่ายแบบ ถ่ายมิวสิควิดิโอ งานศิลปะ 

นอร์แมนเคยถ่ายแบบให้กับ Prada, Alessandro Dell'Acqua, Durban, Levi's, Lexus, and Morgenthal Fredrics , motion capture game Death Stranding 

 เคยถ่ายมิวสิควิดิโอ 
Flat Top" by Goo Goo Dolls,  
Cats in the Cradle" by Ugly Kid Joe, 
Mean to Me" by Tonic, 
Strange Currencies" by R.E.M., "Fake Plastic Trees" by Radiohead, 
Violently Happy" by Björk, 
Wicked As It Seems" by Keith Richards, 
Judas" by Lady Gaga (as Judas) 
Chapter V : Creatures" by Blakhat 
และ "Sun Down" by Tricky 
"Don't chase the dead" by Marilyn manson
นอกจากนี้ ยังเป็นจิตรกร ประติมากร และช่างภาพ มีผลงานศิลปะแสดงที่แกลอรี่หลายแห่ง ทั้งใน นิวยอร์ก เบอร์ลิน และ แฟรงค์เฟิร์ท วันที่ 31 ต.ค. 2013 ออกหนังสือถ่ายภาพ ชื่อ "The Sun's Coming Up... Like A Big Bald Head," และเมื่อ ก.ย. 2014 ที่ผ่านมา มีผลงานรวม Fan Art ที่เรียกว่า "Thanks For All The Niceness."

 ข้อมูลส่วนตัวเพิ่มเติม 
คบหากับนางแบบ ชื่อ Helena Christensen
ตั้งแต่ปี 1998 ถึง 2003 ไม่ได้แต่งงานกัน และมีการรายงานข่าวเกินจริงเกี่ยวกับประเด็นความขัดแย้ง ทั้งคู่มีลูกชายด้วยกัน 1 คน ชื่อ Mingus Lucien Reedus เกิดเมื่อวันที่ 13 ต.ค. 1999 อย่างไรก็ตาม ทั้งคู่ยังคงเป็นเพื่อนกันที่ดีต่อกัน และช่วยกันเลี้ยงดูบุตรชายเรื่อยมา
ในเดือน ก.พ. ปี 2005 ขณะอยู่ที่ เบอร์ลิน ประสบอุบัติเหตุรถชน เข้ารับการผ่าตัดเปลี่ยนเบ้าตาเป็นไทเทเนี่ยม และใส่สกรู 4 ตัวที่จมูก
มีรอยสักอยู่หลายที่ ดังนี้ ชื่อพ่อ(นอร์แมน)ที่หน้าอกด้านซ้าย รูปปีศาจที่แขนขวาท่อนบน ชื่อลูกที่แขนขวาล่าง รูปดาวที่มือขวา รูปกากบาทเล็กๆที่กระดูกไหปลาร้าด้านซ้าย รูปปีศาจ2ตัวที่หลัง รูปหัวใจที่ข้อมือขวา และรูปงูที่ขาซ้าย